Kaper doodgeskiet in JHB | Maroela Media
Kaper doodgeskiet in JHB
ŉ Kaper is in Eikenhof, Johannesburg deur die polisie doodgeskiet terwyl nog ŉ vermeende kaper in hegtenis geneem is.
Lt.kol. Lungelo Dlamini, woordvoerder van die polisie, het gesê drie verdagtes het ŉ Isuzu gekaap maar het die voertuig later langs die pad gelos nadat dit probleme gegee het. Die kapers het gevlug en ŉ skietgeveg het tussen hulle en die polisie uitgebreek.
Volgens Dlamini het die kapers hierna ŉ onderwyser by ŉ nabygeleë skool probeer kaap, maar te voet gevlug nadat hulle in ŉ doodloopstraat beland het. ŉ Tweede skietgeveg het uitgebreek en een van die kapers is doodgeskiet terwyl nog een in hegtenis geneem is. Die derde kaper het in ŉ wit Audi gevlug.
Dlamini het gesê daar is op ŉ vuurwapen en ŉ speelgoedgeweer beslag gelê. Die polisie ondersoek sake van kaping en poging tot moord. Die verdagte wat in hegtenis geneem is sal binnekort in die Johannesburgse landdroshof verskyn.
Johannesburg kaping polisie